Sakuona (II)
Sakuona (arba Sakuonupis) – upelis Lietuvoje, Kėdainių rajone, Pernaravos seniūnijoje; Aluonos kairysis intakas. Prasideda ties Vainikoniais, 5 km į pietryčius nuo Pernaravos. Teka Šaravų mišku į pietus, rytus, vėl į pietus. Skaistgirių kaime įteka į Aluoną (15,5 km nuo jos žiočių). Turi nedidelį kairįjį intaką Sakuonravį. Vaga ištiesinta. Nemaišytina su kita Sakuona, kuri įteka į Aluoną keliais km aukščiau šios Sakuonos žiočių.